**Raimonds Vaikulis** (dzimis 1980. gada 4. februārī Preiļos) ir bijušais latviešu basketbolists, spēlēja uzbrūkošā aizsarga pozīcijā, bija Latvijas basketbola izlases dalībnieks. Karjeras gaitā pārstāvējis gan Latvijas, gan ārzemju (Krievijas, Beļģijas, Ukrainas un Igaunijas) klubus.

Klubu karjera
-------------

Bērnību pavadījis un basketbolu sācis spēlēt Līvānos. Pirmā R. Vaikuļa profesionālā komanda bija Rīgas "ASK/Brocēni/LMT", kuru viņš pārstāvēja no 1998. līdz 2001. gadam. 1999. gadā viņš "Brocēnu" sastāvā kļuva par Latvijas čempionu. 2001.—2002. gada sezona bija pirmā, ko R. Vaikulis aizvadīja ārzemju komandā — šajā laikā viņš spēlēja Krievijas otrās spēcīgākās līgas klubā Maskavas apgabala "Dinamo". Nākamajās divās sezonās R. Vaikulis pārstāvēja Krievijas Superlīgas komandu Permas "Ural Great". Turpinājumā viņš spēlēja Beļģijas komandā Monas "Hainaut". 2005. gadā R. Vaikulis atgriezās Latvijā. Divas sezonas viņš aizvadīja BK Ventspils sastāvā, ar kuru pirmajā sezonā viņš kļuva par Latvijas čempionu. 2007.—2008. gada sezonu Vaikulis pavadīja Rīgas "Barons/LMT" komandā, ar kuru kopā uzvarēja LBL čempionātā un ieguva FIBA Eiropas izaicinājuma kausu. 2008. gada novembrī R. Vaikulis pārtrauca līgumsaistības ar "Baronu" un pievienojās citai Latvijas komandai "Liepājas lauvas".

2009.—2010. gada sezonu viņš aizvadīja Ukrainas Superlīgas kluba "Nikolajev" sastāvā, taču 2010. gada decembrī atkal atgriezās "Liepājas lauvas" sastāvā. Kluba sastāvā aizvadīja vairākas spēles, kurās bija viens no komandas līderiem. 2011. gada janvāra beigās viņš pārgāja uz Igaunijas līgas klubu Rakveres "Tarvas".

Karjeru noslēdza 2013. gadā, spēlēdams "Gulbenes buku" sastāvā.

Latvijas izlase
---------------

R. Vaikulis 1998. gadā kopā ar Latvijas izlasi izcīnīja 4. vietu Eiropas U-18 čempionātā, kļūstot par komandas rezultatīvāko spēlētāju, kā arī ierindojoties 8. vietā starp visa turnīra rezultatīvākajiem basketbolistiem ar vidēji spēlē gūtiem 17,3 punktiem. 1999. gadā viņš Latvijas izlases sastāvā piedalījās Pasaules U-19 izlašu čempionātā, kur izlase ierindojās 9. vietā. Vēlāk R. Vaikulis spēlēja arī Latvijas U-20 izlasē, taču kopā ar šī vecuma izlasi viņš nekvalificējās Eiropas U-20 čempionāta finālturnīram.

Pirmoreiz Latvijas pieaugušo izlases sastāvā Eiropas čempionāta finālturnīrā R. Vaikulis piedalījās 2007. gadā. Šajā čempionātā Vaikulis laukumā pavadīja 9 minūtes un guva 2 punktus.

Pārstāvētie klubi
-----------------

* 1998—2001: Valsts karogs: Latvija Rīgas "ASK/Brocēni/LMT"
* 2001—2002: Valsts karogs: Krievija Maskavas apgabala "Dinamo"
* 2002—2004: Valsts karogs: Krievija Permas "Ural Great"
* 2004—2005: Valsts karogs: Beļģija Monas "Hainaut"
* 2005—2007: Valsts karogs: Latvija BK Ventspils
* 2007—2008: Valsts karogs: Latvija Rīgas "Barons/LMT"
* 2008—2009: Valsts karogs: Latvija "Liepājas lauvas"
* 2009—2010: Valsts karogs: Ukraina "Nikolajev"
* 2010—2011: Valsts karogs: Latvija "Liepājas lauvas"
* 2011: Valsts karogs: Igaunija Rakveres "Tarvas"
* 2011—2012: Valsts karogs: Latvija BK "Jūrmala"
* 2012—2013: Valsts karogs: Latvija "Gulbenes buki"

Atsauces
--------

1. ↑  «Raimonds Vaikulis pievienojas „Liepājas lauvām"». Kasjauns.lv. 2010. gada 3. decembris. Skatīts: 2011. gada 15. janvāris.
2. ↑  «Vaikulis spēlēs Rakveres "Tarvas"». sportacentrs.com. 2011. gada 31. janvāris. Skatīts: 2011. gada 31. janvāris.
3. ↑  «FIBA Europe U-18 Championship 1998 - Statistical leaders - Points per game». FIBA Europe.com. Skatīts: 2011. gada 15. janvāris. (angliski)
4. ↑  «Eurobasket 2007 - Player Home - Raimonds Vaikulis». eurobasket2007.org. Arhivēts no oriģināla, laiks: 2008. gada 4. janvārī. Skatīts: 2011. gada 15. janvāris. (angliski)

Ārējās saites
-------------

* *Eurobasket* spēlētāja(-s) profils (angliski)
* *Basketball Reference* spēlētāja(-s) profils (angliski)
* *FIBA ARCHIVE* profils (angliski)
* Eirolīgas profils (angliski)
* *RealGM Basketball* profils (angliski)

* LBS profils

* BBL profils (angliski)

  


|  |  |  |  |
| --- | --- | --- | --- |
| 

| * s
* d
* l
Latvijas basketbola izlase — Eurobasket 2007 — 13. vieta |
| --- |
|  |
| 
* 4 Helmanis
* 5 Vītols
* 6 Šķēle
* 7 Blūms
* 8 Vaikulis
* 9 Jahovičs
* 10 Valters
* 11 Veselovs
* 12 Cipruss
* 13 Grafs
* 14 Janičenoks
* 15 Biedriņš
* Galvenais treneris Muižnieks

 |

 |

|  |  |  |  |
| --- | --- | --- | --- |
| 

| * s
* d
* l
Barons/LMT — 2008. gada FIBA Eiropas izaicinājuma kausa čempioni |
| --- |
|  |
| 
* 4 Kravčenko
* 5 Aleksanders
* 6 Rozītis
* 7 Vaikulis
* 8 Sirsniņš
* 9 Gusts (finālturnīra MVP)
* 10 Adomaitis
* 11 Šķēle
* 12 Batista
* 13 Brūniņš
* 14 Bērziņš
* 15 Hlebovickis
* Galvenais treneris Kārlis Muižnieks

 |

 |

|  |  |  |  |
| --- | --- | --- | --- |
| 

| * s
* d
* l
Barons/LMT — 2008. gada LBL čempioni |
| --- |
|  |
| 
* Adomaitis
* Aleksanders
* Batista
* Bērziņš
* Brūniņš
* Džefersons
* Gusts
* Hlebovickis
* Kravčenko
* Sirsniņš
* Šķēle
* Vaikulis
* Galvenais treneris Kārlis Muižnieks

 |

 |

|  |  |  |  |
| --- | --- | --- | --- |
| 

| * s
* d
* l
BK Ventspils — 2006. gada LBL čempioni |
| --- |
|  |
| 
* Blūms
* Brokenboro
* Džonsons
* Grafs
* Klemonss
* Ļaksa
* Petrāvičs
* Purnis
* Skirmants
* Timermanis
* Vaikulis
* Veselovs
* Viļums
* Galvenais treneris Kārlis Muižnieks

 |

 |